Revízny princíp môže byť úplný (preskúmava sa celé rozhodnutie a konanie ktoré mu predchádzalo bez ohľadu na to, aké chyby sú vytýkané rozhodnutiu) alebo obmedzený (preskúmavajú sa len vytýkané chyby a s nimi súvisiace konanie).
Trestný poriadok účinný od 1. januára 2006 priniesol zásadnú zmenu v uplatňovaní revízneho princípu z hľadiska rozsahu preskúmavania napadnutého rozhodnutia, pretože bol zavedený tzv. obmedzený revízny princíp. Obmedzenosť rozsahu prieskumnej povinnosti nadriadeného orgánu sa pritom týka ako okruhu preskúmavaných výrokov, tak aj chýb, na ktoré je nadriadený orgán povinný prihliadnuť len na základe obsahu opravného prostriedku.
Čentéš, J. a kol.: Trestné právo procesné. Všeobecná časť. II. vydanie. Šamorín: Heuréka 2022.
vyjadruje rozsah preskúmavania napadnutého rozhodnutia odvolacím orgánom
PODĽA: Čentéš, J. a kol.: Trestné právo procesné. Všeobecná časť. II. vydanie. Šamorín: Heuréka 2022.